
vznesené Pripomienky v rámci medzirezortného pripomienkového konania

Návrh komplexného organizačného, finančného a legislatívneho riešenia implementácie Akčného plánu FLEGT (EÚ) v podmienkach SR, najmä  v oblasti implementácie nariadenia EP a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva a nariadenia Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva 

	Počet vznesených pripomienok, z toho zásadných
	42 / 16


	Subjekt
	Pripomienka
	Typ
	Vyhodnotenie

	AZZZ SR
	K predloženému návrhu bez pripomienok.
	-
	

	GPSR
	Bez pripomienok.
	-
	

	MDVaRRSR
	K celému materiálu bez pripomienok.
	-
	

	MFSR
	K vlastnému materiálu
V časti A prvom bode vlastného materiálu je potrebné z dôvodu nespochybniteľnosti identifikovať orgány štátnej správy SR zodpovedné za aplikáciu a prijatie opatrení na vnútroštátnej úrovni      k nariadeniu Rady (ES) č. 2173/2005 o vytvorení licenčného systému FLEGT na dovoz dreva z Európskeho spoločenstva a k nariadeniu Komisie (ES) č. 1024/2008, ktorým sa ustanovujú podrobné pravidlá vykonávania nariadenia Rady (ES) č. 2173/2005. 
	O / A
	Pripomienka akceptovaná – text doplnený.


	MFSR
	doložke vybraných vplyvov
V doložke vybraných vplyvov sa v bode 9. Vplyvy navrhovaného materiálu uvádza žiadny vplyv na rozpočet verejnej správy. V prípade, ak materiál nemá vplyv na rozpočet verejnej správy, políčka v riadku   „z toho rozpočtovo zabezpečené vplyvy“ sa nevyznačujú. Uvedené žiadam upraviť. 
	Z / A
	Pripomienka akceptovaná – políčka v bode 9 doložky vybraných vplyvov v riadku „z toho rozpočtovo zabezpečené vplyvy“ ponechané bez vyznačenia.

	MFSR
	vlastnému materiálu
V nadväznosti na skutočnosti uvedené v časti A vlastného materiálu odporúčam v časti C prvej vete tohto materiálu uviesť pri nariadení EUTR aj nariadenie Rady (ES) č. 2173/2005.
	O / A
	Pripomienka akceptovaná – upravený text.

	MFSR
	návrhu uznesenia vlády SR
V návrhu uznesenia vlády SR sa v časti „Vykonajú“ uvádza aj minister financií SR. Podľa bodu 5.1 ods. 21 Metodického pokynu na prípravu     a predkladanie materiálov na rokovanie vlády SR sa v uznesení vlády SR v časti „Vykonajú“ uvedie zoznam všetkých zodpovedných osôb, pre ktoré vyplývajú úlohy z uznesenia. Keďže sa návrhom uznesenia vlády SR k predmetnému materiálu ukladá úloha iba ministerke pôdohospodárstva a rozvoja vidieka SR, žiadam vypustiť z časti „Vykonajú“ ministra financií SR.
	Z / A
	Pripomienka akceptovaná - v návrhu uznesenia vlády SR vypustený minister Financií Slovenskej republiky.

	MFSR
	návrhu uznesenia vlády SR
V návrhu uznesenia vlády SR v časti „A. schvaľuje“ v bode A. 1. odporúčam za slovo „návrh“ vložiť slovo „komplexného“  z dôvodu zosúladenia z názvom predloženého materiálu. 
	O / A
	Pripomienka akceptovaná - v návrhu uznesenia vlády SR doplnený text.

	MFSR
	vlastnému materiálu
Vo vlastnom materiáli je potrebné uvádzané pojmy zosúladiť                  s pojmami používanými v platných colných predpisoch Európskej únie (napr. slová „uvoľnenie do colného voľného obehu“ nahradiť slovami „prepustenie do voľného obehu“, slová „štatút tovaru“ nahradiť slovami „status tovaru“).
	O / A
	Pripomienka akceptovaná – upravený text v zmysle pripomienky.

	MFSR
	V doložke vybraných vplyvov
Vo vlastnom materiáli na strane 11 v siedmom bode sa uvádza,           že implementácia predmetných nariadení bude vyžadovať navýšenie počtu zamestnancov, zabezpečenie ich materiálno-technického vybavenia, potrebných priestorov a bude klásť zvýšené nároky            na štátny rozpočet, pričom podrobná analýza bude predložená spolu    s návrhom nového zákona. V doložke vybraných vplyvov je označený žiadny vplyv na rozpočet, čo beriem na vedomie, vzhľadom na to, že vplyvy z implementácie nariadení budú predložené spolu s návrhom nového zákona o uvádzaní dreva a výrobkov z dreva na trh. Žiadam však, aby vplyvy tohto nového zákona boli v jednotlivých rokoch zabezpečené v rámci schválených limitov výdavkov a počtu zamestnancov dotknutých subjektov rozpočtu verejnej správy, bez dodatočných požiadaviek na rozpočet. 
	Z / A
	Pripomienka akceptovaná – zmenený text:

a)  v predkladacej správe, posledná veta posledného odseku znie: 

„Materiál však predpokladá prijatie nového zákona,              u ktorého bude možné predpokladať negatívny vplyv         na rozpočet verejnej správy, pričom vyhodnotenie vplyvov navrhovaného materiálu na vybrané oblasti bude predložené do vlády SR spolu  s návrhom nového zákona.

b) vo vlastnom materiáli v časti D. bod 7 „Z vyššie uvede-ných dôvodov je možno predpokladať, že implementácia  nariadení EUTR a FLEGT, napriek využitiu predovšetkým štruktúry súčasných orgánov štátnej správy a Národného lesníckeho centra  vo Zvolene, bude vyžadovať navýšenie počtu ich zamestnancov, zabezpečenie ich materiálno-technického vybavenia, potrebných priestorov a z týchto dôvodov možno predpokladať aj zvýšené nároky na štátny rozpočet.“

	MFSR
	K vlastnému materiálu
Vykonávaním nariadenia Rady (ES) č. 2173/2005 sú poverené aj colné orgány, ktoré v prípade porušenia colných predpisov uplatnia príslušné ustanovenia zákona č. 199/2004 Z. z. Colný zákon a o zmene                  a doplnení niektorých zákonov. Porušenie osobitných povinností vyplývajúcich z vykonávania predmetného nariadenia by bolo vhodné riešiť osobitnými sankciami. Z uvedeného dôvodu odporúčam v časti A druhom bode vlastného materiálu doplniť text týkajúci sa povinnosti ustanoviť sankcie v prípade porušenia ustanovení uvedeného nariadenia tak, ako to vyplýva z čl. 5 ods. 8 nariadenia. Túto skutočnosť je potrebné premietnuť aj v časti C vlastného materiálu.
	O / A
	Pripomienka akceptovaná
 a) v časti A na konci bodu bod 2. doplnený text o sankcie,
b) v časti C. bod 4) upravený na znenie:

„4) Zaviesť systém sankcií, ktoré majú byť účinné, primerané a odradzujúce.“ 



	MHSR
	K návrhu uznesenia vlády SR
Z časti „Vykonajú“ žiadame vypustiť ministra hospodárstva SR. Odôvodnenie V návrhu uznesenia vlády SR sa v časti „Vykonajú“ uvádza aj minister hospodárstva SR. Podľa bodu 5.1 ods. 21 Metodického pokynu na prípravu a predkladanie materiálov na rokovanie vlády SR sa v uznesení vlády SR v časti „Vykonajú“ uvedie zoznam všetkých zodpovedných osôb, pre ktoré vyplývajú úlohy z uznesenia. Keďže sa návrhom uznesenia vlády SR k predmetnému materiálu ukladá úloha iba ministerke pôdohospodárstva a rozvoja vidieka SR, nevidíme opodstatnenie na uvedenie ministra hospodárstva SR, ani ďalších ministrov.
	Z / A
	Pripomienka akceptovaná - v návrhu uznesenia vypustený minister hospodárstva SR.

	MHSR
	K Doložke vybraných vplyvov
Žiadame dopracovať doložku vybraných vplyvov (ďalej len „doložka“)  a analýzu vplyvov na podnikateľské prostredie a materiál predložiť Komisii na záverečné posúdenie. Odôvodnenie Materiál má v doložke vybraných vplyvov vyznačené žiadne vplyvy. Podľa nášho názoru materiál má pozitívne aj negatívne vplyvy na podnikateľské prostredie súvisiace s kontrolou subjektov, dokladovaním náležitostí so sankciami atď., pozitívne vplyvy sú v ochrane trhu a podnikateľských subjektov dodržiavajúcich právne predpisy, pretože materiál navrhuje opatrenia, ktoré ako sa uvádza v doložke, budú po schválení vládou SR zabezpečované dotknutými rezortmi. Pretože predkladaný materiál nie je len informáciou alebo správou, ale má mať charakter komplexného organizačného, finančného a legislatívneho riešenia, musí predložiť aspoň rámcový prehľad o predpokladaných vplyvoch z dôvodu,           že sa dotkne vlastníkov, správcov a obhospodarovateľov lesov, vlastníkov iných pozemkov, na ktorých rastú stromy mimo lesa, osôb uvádzajúce drevo po prvýkrát na trh, obchodníkov s drevom                   a výrobkami z dreva, spracovateľov a dovozcov dreva a výrobkov           z dreva. Materiál ukladá v bode B.1 návrhu uznesenia vlády SR prijatie nového osobitného zákona o uvádzaní dreva a výrobkov z dreva na trh, ktorého potreba vyplýva zo záverov materiálu (podľa bodu D.1.)            a bude mať okrem uvedených vplyvov na rozpočet verejnej správy       aj vplyvy na podnikateľské prostredie a na služby verejnej správy pre občana. Tieto je potrebné minimálne opisným spôsobom uviesť            v analýze vybraných vplyvov na podnikateľské prostredie. Odporúčame zamerať sa aj na bod 3.4 Konkurencieschopnosť a správanie sa podnikov na trhu, analýzy vplyvov na podnikateľské prostredie               s dôrazom na malé a stredné podniky. Berieme na vedomie,                 že podrobnejšie negatívne i pozitívne vplyvy na podnikateľské prostredie a verejnú správu v číselnom vyjadrení budú identifikované až pri príprave nového zákona.
	Z / A
	Pripomienka akceptovaná – materiál bol dopracovaný o analýzu vplyvov na podnikateľské prostredie a na služby verejnej správy pre občana a 6.12.2016 zaslaný na „záverečné pripomienkové konanie“, ku ktorému Stála pracovná komisia legislatívnej rady vlády SR pre posudzovanie vybraných vplyvov vydala súhlasné stanovisko č. 332/2016 z 13.12.2016 s návrhom                       na dopracovanie. Pripomienky a návrhy zmien boli zapracované do materiálu. 

	MHSR
	K vlastnému materiálu všeobecne
Žiadame dopracovať obsahovú stránku materiálu. Odôvodnenie Sme toho názoru, že obsahová stránka materiálu nekorešponduje s jeho názvom komplexného návrhu. Absentuje časové hľadisko - nie je jasné, ako dlho trvá prepustenie tovaru do colného voľného obehu, koľko bude finančne stáť napr. vybudovanie informačného systému, vytvorenie centrálnej evidencie, ostatné náležitosti bodu C. materiálu, jasnejšie organizačné riešenie, a pod. Podľa nášho názoru materiál len navrhuje oblasti, ktoré by sa mali riešiť a nerieši ich do dôsledkov aj       s finančnými predstavami, vyčíslením vplyvov tak na verejnú, ako aj podnikateľskú sféru.
	Z / N
	Pripomienka neakceptovaná – na základe prerokovania a vyjadrenia zaslaného elektronickou poštou zo 16.12.2016, MH SR od pripomienky ustúpilo s tým, že:

a) pokiaľ nebude pripravený zákon a stanovené nové kompetencie SOI, vrátane personálneho zabezpečenia, bude pravdepodobne ťažšie zabezpečiť plnenie nových kompetencií,
b) žiada, aby predkladateľ pri tvorbe zákona postupoval podľa pravidiel Jednotnej metodiky na posudzovanie vybraných vplyvov.

K tejto pripomienke MPRV SR uvádza:
Materiál vznikol na základe potreby upozornenia                    na nevyhovujúci stav implementácie predmetných nariadení vzhľadom k tomu, že v súčasnosti nemá Slovenská republika príslušné nariadenia implementované. Aj keď materiál bol pripravovaný za účasti dotknutých rezortov, najmä „finančné predstavy“   by boli predčasné, nakoľko vyčíslenie nákladov spojených s implementáciou nariadení bude vyžadovať ďalšie jednania s dotknutými rezortmi, ktoré budú nariadenie vykonávať, predovšetkým  vo vzťahu k potrebnému personálnemu a materiálnemu zabezpečeniu implementácie. 

Čo sa týka časového hľadiska, najmä vo vzťahu k pripomienke „ako dlho trvá prepustenie tovaru                 do colného voľného obehu“, máme za to, že táto informácia nie podstatná vo vzťahu k riešenej problematike, pričom toto prepustenie môže trvať rôzne dlho, podľa toho o aký tovar sa jedná, správnosť dokladov, potreby jeho zadržania a iných okolností.


	MHSR
	K doložke vybraných vplyvov
Žiadame odstrániť nezrovnalosti v doložke v časti: Termín začiatku a ukončenia PPK, Stanovisko Komisie pre posudzovanie vybraných vplyvov z PPK. Odôvodnenie V doložke v časti: Termín začiatku a ukončenia PPK: je uvedený začiatok: 20.10.2016 a koniec: 14.11.2016, pričom materiál nebol predložený do PPK. Preto nemôže byť vyplnená ani položka 13. Stanovisko Komisie pre posudzovanie vybraných vplyvov z PPK, pretože nebolo žiadne vydané. K materiálu boli vykonané konzultácie v poradnom orgáne ministerstva s podnikateľ- skými subjektmi a členmi Lesnícko-drevárskej rady na jej zasadnutiach 20.10.2016 a 14.11.2016.
	Z / A
	Pripomienka akceptovaná
· v doložke vybraných vplyvov v položke 13 vypustený text,
· v položke 10 Poznámky uvedený text: 
„K materiálu boli vykonané konzultácie v poradnom orgáne ministerstva s podnikateľskými subjektmi a členmi Lesnícko-drevárskej rady na jej zasadnutiach v období       od 20.10.2016 do 14.11.2016, vznesené pripomienky boli do materiálu zapracované.“

	MKSR
	Vlastný materiál
Odporúčame opraviť gramatické chyby v materiáli, napríklad na str. 6 a 8 nahradiť slová "prvý krát" slovom "prvýkrát", na str. 8 nahradiť slovo "subjkety" slovom "subjekty" a slovo "štýtneho" slovom "štátneho". 
	O / A
	Pripomienka akceptovaná – vykonaná opakovaná kontrola pravopisu.  

	MKSR
	Návrh uznesenia vlády 
Odporúčame upraviť návrh uznesenia vlády. V bode A. odporúčame nahradiť slovo "ukladá" slovom "schvaľuje" a vložiť nový bod B. "ukladá". V časti "Vykonajú" odporúčame nahradiť slovo "ministrovi" (5x) slovom "minister". 
	O / A
	Pripomienka akceptovaná – vykonaná zmena uznesenia vlády.

	MOSR
	K celému materiálu bez pripomienok
	-
	

	MPSVRSR
	K celému materiálu bez pripomienok
	-
	

	MVSR
	návrhu uznesenia vlády
V návrhu uznesenia vlády SR v časti „Vykonajú“ žiadame vypustiť ministra vnútra SR. Odôvodnenie: Keďže z predloženého materiálu nevyplývajú žiadne úlohy pre Ministerstvo vnútra Slovenskej republiky, vyjadrujeme nesúhlas s tým, aby medzi zodpovednými osobami bol uvedený minister vnútra Slovenskej republiky. Problematika uvádzania dreva a výrobkov z dreva, ako ani dovoz dreva nepatria v zmysle zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov do vecnej pôsobnosti Ministerstva vnútra Slovenskej republiky. Podľa § 4 ods. 7 zákona č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov „Štátnu správu, ktorú vykonávajú okresné úrady, riadia a kontrolujú v rozsahu ustanovenom osobitnými zákonmi ústredné orgány štátnej správy, do ktorých pôsobnosti patria príslušné úseky štátnej správy.“ Teda riadenie a kontrolu štátnej správy v oblasti uvádzania dreva        na trh vykonáva Ministerstvo pôdohospodárstva a rozvoja vidieka Slovenskej republiky. Ani pôsobnosť Ministerstva vnútra Slovenskej republiky k zákonu č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov neodôvodňuje zaviazanie podpredsedu vlády a ministra vnútra Slovenskej republiky k vecne nepríslušným úlohám. Ministerstvo vnútra Slovenskej republiky nie je príslušným orgánom ani z hľadiska gestorstva predmetných nariadení. V zmysle uznesenia vlády Slovenskej republiky č. 889 z 25. októbra 2006 k návrhu              na určenie zodpovednosti ministerstiev a ostatných ústredných orgánov štátnej správy SR za aplikáciu a prijatie opatrení na vnútroštátnej úrovni k nariadeniam a rozhodnutiam európskych spoločenstiev bolo gestorstvo k nariadeniu Rady (ES) č. 2173/2005        z 20. decembra 2005     o vytvorení licenčného systému FLEGT na dovoz dreva do Európskeho spoločenstva určené výlučne Ministerstvu pôdohospodárstva a rozvoja vidieka Slovenskej republiky. K nariadeniu Európskeho parlamentu a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva bolo uznesením vlády Slovenskej republiky č. 434 z 29. júna 2011 určené gestorstvo Ministerstva pôdohospodárstva a rozvoja vidieka Slovenskej republiky a Ministerstva životného prostredia Slovenskej republiky. Na záver uvádzame, že ani v predloženom materiáli nie je naznačená pôsobnosť Ministerstva vnútra Slovenskej republiky.
	O / A
	Pripomienka akceptovaná – uznesenie vlády bolo upravené podľa pripomienky.

	MZVaEZSR
	K celému materiálu
bez pripomienok
	-
	

	MŽPSR
	Vlastný materiál - neštruktúrovaný
Na strane 10 návrhu materiálu navrhujeme v piatom odseku                  v písmene h) za slovo „zákona“ doplniť slová „vrátane vykonávania kontrol dodržiavania povinností podľa EUTR a ukladania sankcií za ich porušenie“ Odôvodnenie: Sekcia ochrany prírody, biodiverzity a krajiny zastáva názor, že právnická osoba zriadená Ministerstvom pôdohospodárstva a rozvoja vidieka Slovenskej republiky by mala vykonávať aj tieto úlohy. 
	Z / N
	Pripomienka neakceptovaná – k pripomienke sa uskutočnilo rozporové konanie 29.11.2016, na stretnutí rozpor odstránený. Vykonávanie kontrol je uvedené v písmene c), ukladanie sankcií je uvedené v písm. d) príslušnej na str. 10 vlastného materiálu.

	MŽPSR
	Vlastný materiál - neštruktúrovaný 
Na strane 10 návrhu materiálu navrhujeme v štvrtom odseku slová „Konkrétny návrh uvažuje popri zabezpečení činnosti kontrol doterajšími orgánmi“ nahradiť slovami „Konkrétny návrh uvažuje popri zabezpečení kontrol legálnosti ťažby dreva na lesných pozemkoch alebo výrubov drevín mimo lesných pozemkov doterajšími orgánmi“ Odôvodnenie: Sekcia ochrany prírody, biodiverzity a krajiny považuje za potrebné spresniť,     čo má byť predmetom kontrol doterajších orgánov štátnej správy lesného hospodárstva a orgánov ochrany prírody. 
	Z / A
	Pripomienka akceptovaná – upravený text podľa požiadavky.

	MŽPSR
	Vlastný materiál - neštruktúrovaný
Na strane 11 návrhu materiálu v časti „D. Závery a odporúčania“ navrhujeme úplne vypustiť tretí odsek, ktorý znie: „3. Novými povinnosťami existujúcich prvostupňových orgánov štátnej správy lesného hospodárstva a ochrany prírody bude najmä kontrola systémov náležitej starostlivosti, legálnosti prvého uvádzania dreva na vnútorný trh, ako aj vystopovateľnosť pôvodu dreva z hľadiska jeho legálnosti a vedenie príslušných evidencií.“ a doterajšie odseky 4. až 8. navrhujeme prečíslovať na odseky 3. až 7. Odôvodnenie: Sekcia ochrany prírody, biodiverzity              a krajiny zastáva názor, aby kontrolu systémov náležitej starostlivosti, legálnosti prvého uvádzania dreva na vnútorný trh, ako aj vystopovateľnosti pôvodu dreva z hľadiska jeho legálnosti a vedenia príslušných evidencií vykonával jeden orgán,                a to právnická osoba zriadená Ministerstvom pôdohospodárstva           a rozvoja vidieka Slovenskej republiky. 
	Z / ČA
	Pripomienka akceptovaná čiastočne – upravený text: 
„Medzi nové povinnosti, ktoré bude nutné implementovať z hľadiska príslušných kompetencií, patrí najmä kontrola obchodníkov a dovozcov, monitorovacích organizácií, systémov náležitej starostlivosti, legálnosti prvého uvádzania dreva na vnútorný trh, ako aj vystopovateľnosť pôvodu dreva z hľadiska jeho legálnosti a vedenie príslušných evidencií.“

	MŽPSR
	Vlastný materiál - neštruktúrovaný
Na strane 11 návrhu materiálu v časti „D. Závery a odporúčania“ navrhujeme zmeniť znenie nového štvrtého odseku na nasledovné:     „4. Návrh uvažuje so zapojením právnickej osoby zriadenej ministerstvom (Národného lesníckeho centra vo Zvolene), ktorej hlavnou úlohou bude popri vedení informačného systému, príslušných evidencií a plnení iných povinností vyplývajúcich z nového zákona aj zabezpečenie potrebnej súčinnosti s orgánmi štátnej správy a colným orgánom, ako aj poskytovanie poradenskej činnosti.“ Odôvodnenie: Účelom navrhovanej zmeny je ozrejmiť, že kompetencie právnickej osoby zriadenej Ministerstvom pôdohospodárstva a rozvoja vidieka Slovenskej republiky, ktoré sú v návrhu materiálu uvedené, nie sú konečné a ich presné znenie bude vyplývať až z navrhnutej legislatívy. 
	Z / A
	Pripomienka akceptovaná – doplnený text na znenie: 

„Návrh uvažuje so zapojením právnickej osoby zriadenej ministerstvom (Národného lesníckeho centra vo Zvolene), ktorej hlavnou úlohou bude popri vedení informačného systému, príslušných evidencií a plnení iných povinností vyplývajúcich z nového zákona, aj vykonávanie kontrol dovozcov, zabezpečenie potrebnej súčinnosti orgánom štátnej správy a colným orgánom, ako aj poskytovanie poradenskej činnosti.“ 



	MŽPSR
	Vlastný materiál - neštruktúrovaný
Na strane 7 v časti „2. Dozorné mechanizmy podľa EUTR“ návrhu materiálu navrhujeme za slová „Konkrétne ide o výkon štátneho dozoru zameraného na kontrolu:“ doplniť dve nasledovné odrážky: - „toho, či hospodársky subjekt uvádza na trh legálne vyťažené drevo alebo výrobky, ktoré sú získané z takéhoto dreva, - toho, či každý hospodársky subjekt udržiava  a pravidelne vyhodnocuje DDS, ktorý používa, s výnimkou prípadov, keď používa DDS vytvorený monitorovacou organizáciou uvedenou v čl. 8 EUTR,“. Odôvodnenie: Sekcia ochrany prírody, biodiverzity a krajiny považuje za potrebné, aby v návrhu materiálu bolo čo najvyčerpávajúcejšie uvedené, čo všetko musí byť predmetom kontrol vykonávaných podľa nariadenia EP a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (ďalej len „nariadenie EUTR“).
	Z / A
	Pripomienka akceptovaná - doplnený text:
-
toho, či hospodársky subjekt uvádza na trh legálne vyťažené drevo alebo výrobky, ktoré sú získané                 z takéhoto dreva,

-
toho, či hospodársky subjekt má, riadne udržiava             a pravidelne vyhodnocuje DDS (či už DDS vytvorený         a udržiavaný monitorovacou organizáciou alebo vlastný DDS).

	MŽPSR
	Vlastný materiál - neštruktúrovaný
Na strane 9 návrhu materiálu navrhujeme vo štvrtom odseku vypustiť slová „životného prostredia,“ Odôvodnenie: V rámci rezortu životného prostredia sú vo vzťahu k nariadeniu EUTR dotknutými orgánmi starostlivosti o životné prostredie orgány ochrany prírody. Orgány ochrany prírody nedisponujú kompetenciami, ktoré im umožňujú zabrániť vstupu nelegálne vyťaženého dreva na trh a zastávame názor, aby takéto kompetencie mala právnická osoba zriadená Ministerstvom pôdohospodárstva a rozvoja vidieka Slovenskej republiky. 
	Z / A
	Pripomienka čiastočne akceptovaná, upravený text           na znenie:
„Na území Slovenskej republiky sa nelegálnym  môže stať drevo alebo výrobok z dreva v procese ťažby, transportu, spracovania, importu (napr. pri sfalšovaní colnej deklarácie), nákupu a predaja, pri nerešpektovaní súvisiacich oprávnených záujmov pri neuhradení príslušných daní a poplatkov. Zabezpečenie zamedzenia        a zabránenia vstupu dreva z nelegálnej ťažby alebo výrobku z takéhoto dreva na vnútorný trh bude však potrebné upraviť v novom zákone.“

	NBS
	K celému materiálu
Bez pripomienok.
	-
	

	PMÚSR
	K celému materiálu
bez pripomienok
	-
	

	SIŽP
	K celému materiálu
1. V predkladanom materiáli je uvedené, že povinnosti vyplývajúce        z implementácie nariadení EUTR a FLEGT sú nad rozsah súčasných kompetencií orgánov štátnej správy lesného hospodárstva a orgánov ochrany prírody. Navrhovaný dokument ukladá úplné nové kompetencie orgánom štátnej správy avšak nepredpokladá a nenavrhuje žiadne systémové ani organizačné zmeny týchto orgánov, na rozdiel od Národného lesníckeho centra, ktorému sa konkrétne odporúča už zriadenie samostatného útvaru. Predkladaný materiál je preto nevyvážený lebo na jednej strane sa konkretizuje vznik „právnickej osoby zriadenej MPRV SR pri NLC, ale organizačné               a personálne zabezpečenie orgánov štátnej správy (lesných úradov       a orgánov ochrany prírody), ktorým majú pribudnúť úplne nové kompentencie takéto návrhy úplne absentujú. Samotný názov navrhovaného dokumentu pojednáva o „návrhu komplexného organizačného, finančného a legislatívneho riešenia implementácie Akčného plánu FLEGT (EÚ) v podmienkach SR“. Z predkladaného materiálu však nie je zrejme nielen systémové organizačné zabezpečenie orgánov ochrany prírody, ale nie je zrejmý ani rozsah činnosti a samotných kompetencii orgánov štátnej správy ( na úseku lesného hospodárstva a orgánov ochrany prírody) najmä z hľadiska vecnej pôsobnosti. Z uvedeného dôvodu predkladaný návrh považujeme v otázkach návrhov komplexného organizačného                a legislatívneho zabezpečenia vykonávania kontrol podľa EUTR            zo strany orgánov ochrany prírody za nekonkrétny resp. nekomplexný,      a preto je potrebné materiál prepracovať s doplním jednoznačných kompetencii jednotlivých orgánov, rozsahu činnosti, ako aj návrhu systémového organizačného zabezpečenia. 
	Z / ČA
	 Pripomienka čiastočne akceptovaná, v časti C doplnené znenie o uvedenie kompetencií orgánov štátnej správy lesného hospodárstva a ochrany prírody.

	SIŽP
	Celý materiál
Predkladaný návrh zavádza vo všeobecnej rovine nové povinnosti orgánom štátnej správy na úseku lesného hospodárstva a ochrany prírody, a to najmä kontrolu systémov náležitej starostlivosti, legálnosti prvého uvádzania dreva na vnútorný trh EÚ, vystopovateľnosť pôvodu dreva z hľadiska jeho legálnosti, ako aj vedenie konaní a ukladanie sankcií za porušenie právnych predpisov EUTR. Na tomto mieste je potrebné upozorniť, že výsledkom niekoľkých stretnutí a rokovaní MPRV SR s orgánmi rezortu životného prostredia bolo aj stanovisko zaslané Ministerstvom životného prostredia SR Ministerstvu pôdohospodárstva a rozvoja vidieka SR, že rezort životného prostredia je za zachovanie a nerozširovanie súčasných kompetencií orgánov štátnej správy a novým zákonom by sa mali upraviť nové práva a povinnosti iba novovzniknutému orgánu („právnickej osoba zriadená MPRV SR pri NLC“).V otázkach posúdenia legálnosti výrubu drevín rastúcich mimo les by mali orgány ochrany prírody poskytovať len potrebnú súčinnosť. 
	Z / N
	Pripomienka neakceptovaná – k pripomienkam SIŽP sa uskutočnilo rozporové konanie 6.12.2016, na stretnutí rozpor odstránený, od pripomienky sa ustúpilo. 

Návrh uvažuje s využitím súčasných orgánov štátnej správy, avšak iba v tých prípadoch, kedy tieto orgány vykonávajú kontroly legálnosti výrubu stromov podľa súčasne platnej legislatívy. V týchto prípadoch im pribudne aj kompetencia kontroly uvádzania dreva na trh a systému náležitej starostlivosti na základe nového zákona. 

 Navrhované kompetencie právnickej osoby zriadenej MPRV SR (NLC vo Zvolene) sú uvedené v časti C. bod 5 (str. 10) vlastného materiálu.  

	SIŽP
	K celému materiálu
3. Na posudzovanie legálnosti pôvodu dreva pre potreby EUTR musí byť takéto drevo vysledovateľné, teda aj drevo vyrúbané mimo les, čo bude vyžadovať sprísnenie režimu povoľovania výrubov drevín , nakoľko v súčasnosti zákon č. 543/2002 Z.z. umožňuje pomerne veľké množstvo výnimiek, tzn. prípadov, kedy sa súhlas na výrub nevyžaduje a subjekty, ktoré takéto dreviny vyrúbali nemajú tak žiadne povinnosti, vrátane povinného označovania dreva, vedenia evidencie tak vyrúbaného a prepravovaného a pod. Vysledovateľnosť pôvodu takýchto drevín je preto v súčasnosti nemožné. V otázkach posúdenia legálnosti výrubu drevín rastúcich mimo les by mohli orgány ochrany prírody poskytovať potrebnú súčinnosť za predpokladu, že by sa náležite sprísnili požiadavky (povinnosti) na preukazovanie pôvodu dreva tak vyrúbaného, prepravovaného alebo inak nadobudnutého dreva, vrátane jeho označovania a vedenia evidencie v zmysle zákona č. 543/2002 Z.z. 
	O / N
	Pripomienka neakceptovaná – po prerokovaní na rozporovom konaní 6.12.2016, rozpor odstránený, od pripomienky sa ustúpilo. 
Odporúčame pripomienku uplatniť prostredníctvom rezortu MŽP SR pri príprave nového zákona, prípadne novely zákona č. 543/2002 Z.z., alebo novely vykonávacej vyhlášky k zákonu o ochrane prírody a krajiny č. 24/2003 Z.z.

	SIŽP
	K celému materiálu
4. V prípade dreva a výrobkov z dreva nie je možné požiadavky nariadenia EUTR “napasovávať“ na súčasnú kontrolu legálnosti výrubu podľa zákona č. 543/2002 Z. z. Kontrola legálnosť výrubu drevín mimo lesného pôdneho fondu, ktorú momentálne vykonávajú orgány ochrany prírody je iba jedným zo zdrojov informácii, ktoré umožňujú preveriť legálnosť či nelegálnosť pôvodu dreva a nemožno ju stotožňovať ani prirovnávať ku kontrole požiadaviek nariadenia EUTR. Súčasná situácia v rozdelení kompetencií medzi orgány ochrany prírody a orgány na úseku lesného hospodárstva zvádza, riešiť              aj kontrolu dodržiavania nariadenia EUTR, obdobne ako pri kontrole legálnosti výrubu tzn. rozdelenie kompetencie na výkon kontroly           a ukladanie sankcii podľa toho, či sa jedná o výrub resp. ťažbu dreva   na lesnom pôdnom fonde alebo na pozemkoch mimo lesného pôdneho fondu. V prípade „uvádzania dreva na trh“ však ide o úplne inú situáciu a nie je možné rozdeliť kompetencie na výkon kontroly podľa EUTR vrátane sankcií na základe doterajšej vecnej príslušnosti, nakoľko v čase začatia kontroly pôvodu výrobkov z dreva predsa nebude zrejmé, či ide výrobky zo stromov rastúcich v lese alebo          zo stromov rastúcich mimo les. Nebude teda jednoznačne zrejmé, ktorý orgán štátnej správy (na úseku lesného hospodárstva alebo       na úseku ochrany prírody) by mal byť príslušný na vykonanie kontroly ako aj následné uloženie sankcie, čím bude dochádzať ku kompetenčnej neistote a v konečnom dôsledku k problémom pri preukazovaní oprávnenosti vykonania kontroly a samotného konania   o pokute. Treba zdôrazniť aj tú skutočnosť, že vykonanie kontroly je iba indíciou o porušení zákona, a až v samotnom konaní o správnom delikte sa vykonávajú procesné úkony na zabezpečenie dôkazov, preukazovanie viny ako aj mieru zavinenia a najmä určenia zodpovedného subjektu za porušenie právnych predpisov s následkom uloženia sankcie. uvedených dôvodov nie je vhodné aby tieto kontroly vrátene ukladania sankcii boli rozdelené medzi dva vecne príslušné orgány podľa toho, odkiaľ výrobky z dreva boli nadobudnuté resp.      na akých pozemkoch pôvodne stromy rástli. Takéto delenie v konečnom dôsledku znemožní vykonanie kontroly ako takej, nakoľko   v čase kontroly nie je ešte zrejmý pôvod dreva. Kontrolný proces právnych predpisov EUTR ako aj ukladanie sankcii by mal byť                 v kompetencii orgánov lesného hospodárstva a orgány ochrany prírody by boli oprávnené poskytovať týmto orgánom potrebnú súčinnosť týkajúcu sa prípadného preverovania legálnosti výrubu stromov podľa zákona č. 543/2002 Z. z. Nariadenie EUTR sa vzťahuje na drevo ako surovinu, ale aj na množstvo výrobkov z dreva, vrátane produktov využívaných v stavebníctve a drevospracujúcom priemysle t.j. na drevo v rôznom štádiu opracovania, ale aj finálne výrobky (podlahy, dosky, drevotrieskové dosky, preglejky, drevené trámy, drevené sudy, nábytok, celulóza, papier a množstvo iných produktov a výrobkov).       Z uvedených príkladov je zrejmé, že kontroly subjektov uvádzajúcich drevo a výrobky z dreva na trh a kontroly subjektov obchodujúcich         s drevom a výrobkami z dreva, budú mať skôr hospodárske parametre ako environmentálne. Vykonávanie kontrol dreva, ako aj výrobkov         z dreva vyžaduje znalosť lesníckej, drevárskej, drevospracujúcej, ako aj hospodárskej problematiky, preto drevo a výrobky z neho spadajú pod rezorty pôdohospodárstva a hospodárstva. Samotné MPRV SR v predchádzajúcich materiáloch uviedlo, že existujúce správne orgány nie sú štrukturované na kontrolu EUTR, nedokážu reagovať v reálnom čase alebo identifikovať súvislosti pre EUTR a nie je možné ich transformovať pre potreby EUTR, môžu byť však nápomocné.              Na základe vyššie uvedeného odporúčame, aby orgány ochrany prírody boli z tohto procesu vypustené s výnimkou poskytovania potrebnej súčinnosti. 
	Z / ČA
	Pripomienka čiastočne akceptovaná, v časti C doplnené znenie o uvedenie kompetencií orgánov štátnej správy lesného hospodárstva a ochrany prírody.

	SOI
	K časti "C" a "D"
Tak, ako je v predloženom materiály konštatované, aj zaradenie Slovenskej obchodnej inšpekcie (ďalej len „SOI“) do kontrolnej činnosti (v prípade obchodníkov a spracovateľov chápaných v zmysle Nariadenia), je nad rámec jej súčasných kompetencii. Slovenská obchodná inšpekcia touto cestou upozorňuje na časť „C Návrh riešenia“ na stranu 11 a časť „D“ bod 4. na str. 12, kde je jej dávaná kompetencia v kontrole „dovozcov“. Kontrola dovozcov je v plnom rozsahu v kompetencii colných orgánov (a to aj v zmysle nariadenia)     a preto nie je vhodné aby sa na kontrole dovozcov podieľala aj SOI, čo by mohlo v budúcnosti v praxi znamenať kompetenčné spory.                Z uvedeného dôvodu navrhujem vypustiť dovozcov z kontrolnej činnosti SOI. 
	O / A
	V danom prípade nariadenia EUTR ide však o kontroly prvého uvádzania dreva a výrobkov z dreva na trh, ktoré sú odlišné od kontroly dovozov. Pritom dovozcovia dreva a výrobkov z dreva, hoci sú tiež obchodníkmi, ako hospodárske subjekty podľa EUTR majú povinnosť viesť systémy náležitej starostlivosti, čo je nová povinnosť vyplývajúca z EUTR a ktorú kompetenčne nemožno uložiť SOI. Z tohto dôvodu bude tieto kontroly zabezpečovať Lesnícko-drevárska služba pri NLC Zvolen. Počet navýšenia zamestnancov, ktorí by mali zabezpečovať vykonávanie nariadenia EUTR na SOI bude riešený v samostatnom zákone.

	SŠHRSR
	K celému materiálu
bez pripomienok
	-
	

	ŠÚSR
	K vlastnému materiálu
Odporúčame v časti B bod 3 v písm. a) a b) nahradiť bližšiu špecifikáciu komodít uvedenú podľa SK NACE použitím príslušných kódov kombinovanej nomenklatúry (colného sadzobníka) alebo kódov štatistickej klasifikácie produktov podľa činností (CPA). 
Odôvodnenie:  V prílohe k EUTR je konkrétne drevo a výrobky z dreva pre účely EUTR klasifikované podľa kombinovanej nomenklatúry (colného sadzobníka). Na rovnaký účel nie je možné použiť štatistickú klasifikácie SK NACE, keďže ide o klasifikáciu ekonomických činností (nie komodít), čo môže byť pre účely aplikácie EUTR zavádzajúce. 
	O / A
	Pripomienka akceptovaná – špecifikácia komodít upravená podľa prílohy EUTR.

	ÚJDSR
	K celému materiálu
bez pripomienok 
	-
	

	ÚNMSSR
	K celému materiálu
ÚNMS SR nemá k predloženému materiálu žiadne pripomienky.
	-
	

	ÚPVSR
	K celému materiálu
Bez pripomienok.
	-
	

	ÚVO
	K celému materiálu
bez pripomienok
	-
	

	ÚVSR
	Kapitola C. NÁVRH RIEŠENIA
Do kapitoly C. NÁVRH RIEŠENIA zaradiť nový bod 4): Zriadenie a spôsob činnosti monitorovacích organizácií. Doterajší bod 4) prečíslovať na bod 5). Zdôvodnenie: V kapitole 1 je ako nový orgán uvedená Monitorovacia organizácia. V kapitole D., bod 2 je uvedené: „Podobne nie je riešená ani kontrola monitorovacích organizácií....“ Preto je v novom zákone potrebné definovať spôsob zriaďovania, kompetencií a spôsob činností takýchto monitorovacích organizácií.
	O / A
	Pripomienka akceptovaná - bod bol vo vlastnom materiáli doplnený:
„4) Kontrolu monitorovacích organizácií v pôsobnosti bude vykonávať MPRV SR, pričom proces zriaďovania, ako aj úprava kompetencií monitorovacích organizácií podlieha priamo Komisií (ES).“ 



	Verejnosť
	K celému materiálu
bez pripomienok
	-
	

	NBÚSR
	Odoslané bez pripomienok
	-
	


	MŠVVaŠSR
	Odoslané bez pripomienok
	-
	

	MZSR
	Odoslané bez pripomienok
	-
	


Vysvetlivky:

Z – zásadná

A – akceptovaná

O – obyčajná

ČA - čiastočne akceptovaná

N – neakceptovaná

Vyhodnotenie pripomienkového konania:


Počet vznesených pripomienok: 45 z toho 16 zásadných pripomienok, 12 obyčajných pripomienok 

a 17 bez pripomienok





Počet akceptovaných pripomienok: 21





Počet čiastočne akceptovaných pripomienok: 3




Počet neakceptovaných pripomienok: 4 






 
z toho počet zásadných: 3






Počet odstránených rozporov pri neakceptovaných pripomienkach: 4
